Մարսելա Լիբուրդ

**Տիկին Մարսելա Ալթեա Լիբուրդ**, Սուրբ Միքայելի և Սուրբ Ջորջի շքանշանի Մեծ Խաչի տիկին (), Սենթ Քիթս և Նևիս նահանգի քաղաքական գործիչ, 2023 թվականից Նևիսի հինգերորդ գլխավոր նահանգապետն է։ Մանկավարժության կրթություն ստանալով, այնուհետև փաստաբան աշխատելով՝ Լիբուրդը դարձավ առաջին կինը, ով ծառայեց որպես Սենթ Քիթս և Նևիս նահանգի ազգային ժողովի խոսնակ և նահանգապետ, ինչպես նաև առաջին գլխավոր նահանգապետը, որը նշանակվել է Չարլզ երրորդի կողմից (Եղիսաբեթ երկրորդի կառավարումից տեղափոխվելու փոխարեն)։ Մարսելա Լիբուրդը զբաղեցրել է տարբեր նախարարական պաշտոններ, այդ թվում՝ եղել է վարչապետի պաշտոնակատար և ղեկավարել է ընդդիմադիր լեյբորիստական կուսակցությունը։ Մարսելա Լիբուրդը դարձել է կազմակերպության 81-ամյա պատմության ընթացքում նախագահի պաշտոնը զբաղեցրած առաջին կինը։

## Վաղ կյանք
Մարսելա Լիբուրդը ծնվել է 1953 թվականի հուլիսի 10-ին  Սենթ Քիթս և Նևիս նահանգի Բասթեր քաղաքում, Աննա Էլիզային (ծնված Մարտին) և Կլեմենտ Լիբուրդի ընտանիքում։ Բասթերի աղջիկների դպրոց հաճախելուց հետո Լիբուրդն ավարտել է Բասթերի միջնակարգ դպրոցը։  1976 թվականին նա ստացել է արվեստի բակալավրի աստիճան Արևմտյան Հնդկաստանի համալսարանում։

## Կարիերա
Լիբուրդը վերադարձավ արտերկրից և սկսեց դասավանդել Բասթերի և Կիրճի միջնակարգ դպրոցներում։ Մարսելա Լիբուրդը շարունակեց իր ուսումը՝ 1992 թվականին ստանալով իրավագիտության գերազանցության բակալավրի աստիճան Նորման Մանլիի իրավաբանական դպրոցում։ Այնուհետև, Մարսելա Լիբուրդը, շարունակեց ուսումը՝ 1994 թվականինին  ստացավ իրավաբանական կրթության վկայական։ 1994 թվականին Լիբուրդն ընդունվեց երկրի արևելյան մասի Գերագույն դատարանի դատական գործերի հավատարմատարի պաշտոնում և սկսեց իր քաղաքական կարիերան։ 1997 թվականին, Մարսելա Լիբուրդը, նշանակվել Է Լեյբորիստական կուսակցության քարտուղար։  2004թվականին, Մարսելա Լիբուրդը դարձել է Ազգային ժողովի նախագահ, առաջին կինը, ով զբաղեցնում է այդ պաշտոնը։ Մարսելա Լիբուրդն այդ պաշտոնը զբաղեցնում էր մինչև 2008 թվականը, երբ նա առաջադրվեց Սենթ Քիթսի թիվ 2 ընտրատարածքում և ընտրվեց խորհրդարանի անդամ։

Լիբուրդը օրինագիծ է մշակել, որը ներառում է ընտանեկան բռնության մասին օրենքը և հավասար վարձատրության մասին օրենքը։ Մարսելա Լիբուրդը զբաղեցրել է առողջապահության, մարդկային ծառայությունների, հանրային զարգացման, մշակույթի և գենդերային հարցերի նախարարի պաշտոնները, ինչպես նաև եղել է վարչապետի պաշտոնակատար։ 2011 թվականին Մարսելա Լիբուրդը ներկայացվեց Սենթ Քիթս և Նևիսի կառավարության տարբեր գերատեսչությունների կողմից կազմակերպված ցուցահանդեսում՝ կանանց ակնառու նվաճումները լուսաբանելու համար։

2013 թվականին, Մարսելա Լիբուրդը,  դարձավ առաջին կինը, ով ընտրվեց Լեյբորիստական կուսակցության նախագահ, իր 81-ամյա պատմության ընթացքում։ 2015 թվականին Լեյբորիստական կուսակցությունը քսան տարվա ընթացքում առաջին անգամ հեռացվեց իշխանությունից՝ այն դարձնելով ընդդիմության անդամ։ 2018 թվականին  դարձավ ազգային Լեյբորիստական կուսակցության ղեկավարի առաջին կին տեղակալը, իսկ 2022 թվականին նշանակվեց գեներալ-նահանգապետի տեղակալ։ 2023 թվականի փետրվար ամսին Լիբուրդը դարձավ առաջին կինը, ով զբաղեցրեց Սենթ Քիթս և Նևիսի ֆեդերացիայի գլխավոր նահանգապետի պաշտոնը։ Նույն շաբաթվա ընթացքում նա նշանակվեց Սուրբ Միքայելի և Սուրբ Ջորջի շքանշանի Մեծ Խաչի տիկին։

## Ծանոթագրություններ
### Մեջբերումներ

### Մատենագիտություն

*
*
*
*
*
*
*
*
*

Կատեգորիա:21-րդ դարի կին քաղաքական գործիչներ
Կատեգորիա:Խորհրդարանի նախագահներ
Կատեգորիա:Կանանց իրավունքների իրավապաշտպաններ
Կատեգորիա:Կին
Կատեգորիա:Կին իրավագետներ
Կատեգորիա:Պետության գործող ղեկավարներ